[image: ]


Sajtóközlemény
Játszótér felújítás Bácsszőlősön
2023. november 27.

Bácsszőlős Község Önkormányzata pályázatot nyújtott be a Terület- és Településfejlesztési Operatív Program Plusz, TOP_PLUSZ-1.2.1-21 ÉLHETŐ TELEPÜLÉSEK felhívásra „Játszótér felújítás Bácsszőlősön” címmel (projekt azonosítószáma: TOP_PLUSZ-1.2.1-21-BK1-2022-00003). A projekt keretében 13,50 millió Ft vissza nem térítendő európai uniós forrásból a fő cél a település élhetőbbé tétele azok számára, akik a szabadidejüket aktívan kívánják eltölteni.


A „Játszótér felújítás Bácsszőlősön” című pályázat keretében Bácsszőlős Község Önkormányzatának célja a helyi közösségi és kulturális élet minőségi javítása, valamint az aktív szabadidő eltöltéséhez megfelelő helyszínek biztosítása. 
A TOP_PLUSZ-1.2.1-21 ÉLHETŐ TELEPÜLÉSEK felhívás keretében a 13,50 millió forint európai uniós támogatás segítségével az elavult játszótéri eszközök és sporteszközök cseréje megtörtént, az érintett terület zöldfelületének karbantartási munkái elvégzésre kerültek, valamint az Önkormányzat 5 db fát telepített a projekt keretében. 
A beruházás során az önkormányzat figyelembe vette, hogy a klímaváltozásnak megfelelő, lehetőleg őshonos, illetve várostűrő, a mikroklimatikus adottságokhoz leginkább alkalmazkodó növények kerüljenek telepítésre.
A kialakított játszótér esetében vízvételi lehetőség adott, emellett árnyékos területeket a meglévő és megőrzésre került, magas lombhullató fák biztosítanak, amelyek árnyékába padok kerültek elhelyezésre.
Bácsszőlős Község Önkormányzatának (https://www.bacsszolos.hu/)  feladata, hogy élhetőbbé tegye a települést a lakosság számára, melynek egyik elengedhetetlen része a XXI. század elvárásainak megfelelő játszótér kialakítása. A fejlesztés eredményeként a település lakói így aktívan tudják eltölteni szabadidejüket.

A projekt a Széchenyi Terv Plusz program keretében valósult meg.

További információ kérhető: 
Szarvas Róbert Norbert, polgármester
79/541-455
bacsszolos@optanet.hu

